Den Vest-Sjællandske Avis, 1816-04-25
Til een af de mindre glædelige Følger af Napoleons Fald, synes den pavelige Magts Gienoprettelse i Kirkestaten at høre; geistlige Personer som ikke har faaet en dertil passende Dannelse, ere sielden skikkede til at bestyre Staten; den geistlige Magt bliver saameget mindre gavnlig, naar den, som den Pavelige, er aldeeles bygget paa Overtroe, og har blot dennes Opretholdelse til Formaal. Den gamle og forresten agtværdige Pius, den 7de, beskiæftiger sig med at oprette Klosterne igien paa nye, at restituere Jesuiter-Ordenen, at gienindføre Jnqvisitionen, at creere nye Helgene og at forfølge Friemurerne; han har havt den Glæde paa Skiertorsdag, at kunde optage til den catholske Kirkes Skiød 42 Jøder, 10 Lutheraner, og fleere Kiettere; han udøver Barmhiertighed mod de Geistlige, som har ladet sig forlede til at hylde Napoleons Regiering, og selv den bekiendte Erkebiskop i Paris, Cardinal Maury, skal tages til Naade igien, og faaer sit Bispedømme Montesiscone tilbage, efter at han først har gjort Bod i et Kloster; men den indvortes Bestyrelse af Kirkestaten forfalder; man kan ikke gaae sikkert paa Gaderne i Rom om Aftenen; Stratenrøverne plyndre Landet og Barbareskerne Søekysterne; og man siger at de østerrigske Tropper skal rykke ind i Kirkestaten for at beskierme det værgeløse Land; Pavens Finantser forvirres imidlertid meere og meere, og han har været nødt til at optage et anseeligt Laan hos Jøderne; man veed ikke hvad man skal gribe til i dette Land; det var godt om een af de utallige Helgene vilde tage sig af de forfaldne Finanzer; ligesom den hellige Andreas Avilling tager sig af Apoplexie; til hvilken Helgen man nu henvender sig med sine Bønner, da mange Personer har i denne Tid været rørte af Slag; i Rom holder man sin Mund og troer, blot Pasqvino og Marforio, raisonnere, thi disse bekiendte Statuer, Levningerne af den romerske Friehed, er ofte om Morgenen beslagne med Nyeheder og Pasqviller. - Den forrige Konge af Sverrig, som ikke kom til Jerusalem formedelst Pesten, har forladt de pavelige Stater og har under Navn af en Greve af Eutin fortsat sin Reise over Tyrol til Sachsen i Selskab med to Damer og en fransk Officeer. Den nærværende Kongelige svenske Regiering har citeret en svensk Lieutenant ved Navn: Nat og Dag, for den kongelige Hofret; fordi han i Aar har udgivet et Skrift paa tydsk, under Titel, af Udkast til en nye Organisation af den svenske Armee, med en Dedication til det svenske Folk, som indeholder betænkelige Fremstillinger, hvis Formaal er at omstyrte de Fundamental-Love, som Rigsstænderne har antaget for Rigets Bestyrelse og for Tronfølgen paa Rigsdagen i Stokholm i 1809 og Derebro i 1810. Vi vil nu faae at see, til hvilket af fine to Navne at Hr. Lieutenanten vil holde sig efter denne Jndstevning Hvad har man ikke at fortælle og Bonaparte? nu at han er bortrømt fra St. Helena; nu at han har forlangt en Chaloupe med 8te gode Matroser, for at giøre Lysttourer paa Havet, som er ham nægtet; og nu at en Skildvagt har skudt paa ham, dog uden at træffe ham, da han vilde overskride de ham anviiste Grændser; hans Venners og Tilhængeres Skjebne bliver efterhaanden afgjort, Statstantsleren Cambaceres boer i Lüttich; hans forrige Medconsul, Ex=Directeuren Roger Ducos har tilsat Livet ved et Par løbske Heste i Egnen af Ulm hans ivrige Tilhænger og næsten Tilbeder, Maret, Hertug af Bassano, forhen Minister for det udenlanske Departement, lever roelig i Græz i Steyer mark. Marskal Soult, Hertug af Dalmatien har faaet Tilladelse af Kongen af Preussen til at opholde sig, i hvilket af hans Lande han vil, og har nedsat sig i Düsseldorf. General Drouot, som var fulgt med Bonaparte fra Elba er friekiendt; General Debelle pardoneret; Faae af de Mænd, som saa ofte har trodset Dødens Fare paa Valdpladsen, har havt Mod til at bekiende sig til den Sag for Domstolen, som de efter deres Overbeviisning engang har hyldet, som den rigtige.